SportnuusKaartjieverkope vir die derde been van die Wêreldsewestoernooi verkoop traag. Die toernooi word op 28 en 29 Januarie in Wellington, Nieu-Seeland, gespeel. Suid-Afrika het die tweede kriekettoets teen Sri Lanka op Nuweland in Kaapstad met 282 lopies gewen en so ook die reeks ingepalm. Die speler van die wedstryd, Kagiso Rabada, het tien paaltjies vir 92 lopies platgetrek. Die derde en laaste toets begin aanstaande Donderdag, 12 Januarie. Intussen het KSA aangekondig dat Kyle Abbott se kontrak opgehef word omdat hy graafskapkrieket gaan speel. Rilee Rossouw is ook op pad na die buiteland. In die derde en laaste toets tussen Australië en Pakistan het Pakistan 315 in hul eerste beurt aangeteken in antwoord op die 538 van Australië. Australië kolf in hul tweede beurt en het reeds ŉ voorsprong van meer as 300 lopies… Nieu-Seeland en Bangladesj speel vandag in die tweede T20-wedstryd van hul reeks teemekaar. Bangladesj jag 196 lopies om te wen. Op die Mangaung Ovaal in Bloemfontein was geen spel op dag een moontlik in die wedstryd tussen die Knights en Titans nie as gevolg van reën. Op Kingsmead in Durban: Warriors 231 Dolphins 39/0 (11 ov) en is nog 192 lopies agter met 10 paaltjies staande in die eerste beurt. Op die Ontspanningsterrein op Oudtshoorn: Lions 126 Cape Cobras 19/1 (10 ov) en is 107 lopies agter met 9 paaltjies staande. Die 38ste Dakar-tydren se vierde skof oor 521 km is voltooi en het vir talle probleme gesorg. Nasser Al-Attiyah, wat die tydren reeds by twee geleenthede gewen het, moes hom aan die tydren onttrek weens skade aan sy motor terwyl die verdedigende motorfietskampioen, Toby Price, sy been gebreek het. Cyril Despres is die nuwe voorloper in sy Peugeot Spanje se Joan Barreda op sy Honda is steeds voor. Op die jaarlikse Hopman-bekerkompetisie vir gemengde spanne in Perth, Australië, het Spanje gister die Tjeggiese Republiek met 2-1 geklop. Die VSA het met 2-1 afgereken met Australië. Novak Djokovic het die halfeindronde van die Qatar Ope in Doha gehaal deur die veteraan Radek Stepanek uit te skakel. Die wêreld se no. 1-speler, Angelique Kerber, moes haar tasse pak nadat sy in die kwarteindronde op die Brisbane Internasionale toernooi deur Elina Svitolina geklop is. Die Amerikaanse PGA-reeks se Toernooi van Kampioene se eerste ronde is in Hawaii voltooi. Na die tweede ronde van die SuperSport-vroueuitdaagreeks op Huddle Park lyk die voorlopersbord so! In die Engelse FA-beker speel West Ham United vanaand teen Manchester City.